7. ΝΟΜΟΣ 6174 της 6/12 Ιουλ. 1934 (ΦΕΚ Α΄ 218) Περί εκποιήσεως πώλων του στρατεύματος. Άρθρ.1.-Τα προϊόντα της εκποιήσεως των εκ φορβάδων του Στρατεύματος γεννωμένων πώλων περιέρχονται εις τους πόρους του Μετοχικού Ταμείου Στρατού εάν αι φορβάδες εξ ων ετέχθησαν προέρχονται εξ αγοράς ή προμηθείας, εις τους πόρους δε του Ταμείου Εθνικής Αμύνης εάν αι φορβάδες προέρχονται εξ επιτάξεως. Οι εξ ιδιοκτήτων φορβάδων τικτόμενοι πώλοι ανήκουν εις τους ιδιοκτήτας των φορβάδων. Άρθρ.2.-Η εκποίησις των πώλων δεν είναι υποχρεωτική δια το Δημόσιον, του τελευταίου δυναμένου να κρατήση όσους η αρμοδία υπηρεσία κρίνει καταλλήλους ότι δύνανται να εξελιχθώσιν εις καλούς κέλητας, άνευ ουδεμίας αποζημιώσεως των ανωτέρω Ταμείων. Σελ. 636(α) Τεύχος 1387 Σελ. 48 36.Ζ.θ.7-8 Διάθεση Άχρηστου Υλικού Άρθρ.3.-Η Στρατιωτική Υπηρεσία δύναται να προβαίνη εις την αγοράν πώλων προερχομένων εκ του Εμπορίου και εξ ιδιοκτήτων φορβάδων αξιωματικών επί πληρωμή, αναγραφομένου εκάστοτε σχετικού κονδυλίου εις τον Προϋπολογισμόν του Κράτους. Άρθρ.4.-Οι πώλοι οσάκις δεν πρόκειται να κρατηθώσιν υπό της Υπηρεσίας εκποιούνται εις ηλικίαν 6 μηνών, απαγορευομένης της παραμονής εις τας Μονάδας του Στρατεύματος πώλων μεγαλυτέρας ηλικίας, πλην εκείνων οίτινες πρόκειται να διακομισθώσιν εις τα Κέντρα Ιππωνείας. Άρθρ.5.-Δια Δ/των εκδιδομένων προτάσει των επί των Στρατιωτικών και Οικονομικών Υπουργών καθορισθήσονται αι λεπτομέρειαι της εφαρμογής του παρόντος Νόμου. Άρθρ.6.-Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος άρχεται από της δημοσιεύσεως τούτου εις την Εφημερίδα της Κυβερνήσεως. 